Kristofs Valcs

Kristofs Valcs (; dzimis ) ir Austrijas aktieris. Viņš ir zināms pēc lomām Kventina Tarantīno filmās "Bēdīgi slavenie mērgļi" (2009), "Atsvabinātais Džango" (2012).

Pirms karjeras lielbudžeta filmās Valcs spēlēja teātra uzvedumos un bija aktieris televīzijas filmās un seriālos. 2009. gadā Valcs attēloja SS štandartenfīrera (Standartenführer) lomu Tarantīno filmā "Bēdīgi slavenie mērgļi", par ko ieguva ļoti lielu atzinību un vairākus ievērojamus apbalvojumus otrā plāna lomā, to vidū Zelta Globusu, Amerikas Kinoakadēmijas balvu, BAFTA kino balvu, Ekrāna aktieru ģildes balvu, Kannu kinofestivāla balvu. Par lomu Tarantīno nākamajā filmā "Atsvabinātais Džango", kur Valcs tēloja dakteri Kingu Šulcu, viņš arī ieguva Zelta Globusu, Amerikas Kinoakadēmijas balvu un Britu Kinoakadēmijas balvu.

Attēlojis lomas Frānsisa Lorensa filmā "Ūdens ziloņiem" (2011), Romana Polaņska filmā "Asinspirts" (2011), filmās "Nulles teorēma" (2013), "Neciešamie bosi 2" (2014), "Lielās acis" (2014), "007: SPEKTRS" (2015), "Alita: Kaujas eņģelis" (2019), "Nav laiks mirt" (2021), "Francijas Vēstnesis" (2021), "Frankenšteins" (2025).

Darbojies arī kā producents un režisors. Vienā no savām režisētajām filmām Georgetown (2019) attēlojis arī galveno lomu.

 Ārējās saites 

 Oficiālā fanu mājaslapa 

Kategorija:1956. gadā dzimušie
Kategorija:Austrijas aktieri
Kategorija:Vācijas aktieri
Kategorija:Kinoakadēmijas balvas ieguvēji aktieri
Kategorija:Zelta globusa balvas ieguvēji
Kategorija:BAFTA kino balvas ieguvēji (cilvēki)
Kategorija:Eiropas Kino balvas ieguvēji
Kategorija:Vīnē dzimušie